Як адзначыў старшыня камісіі Пётр БІБІК, жыхары раёна актыўна звярталіся ў камісію з дакументамі-пацвярджэннямі занятасці. У першую чаргу тыя, хто працуе ці вучыцца за мяжой ці мае прысядзібны ўчастак, а таксама шматдзетныя бацькі і бацькі дзяцей, якім не споўнілася сем гадоў. У зборы інфармацыі прынялі ўдзел розныя службы. Вялікую работу ў гэтым кірунку правялі старшыні і спецыялісты сельвыканкамаў. І не дзіўна: у сельскай мясцовасці кожны чалавек на віду. Таму даведацца, чаму некаторыя нідзе не працуюць, лёгка. Многія вяскоўцы апрацоўваюць зямлю, займаюцца рамесніцтвам ці аказваюць агратурыстычныя паслугі.